APROBACIÓN DE ORDENANZAS FISCAIS
ADMINISTRACIÓN LOCAL — Municipal — Tomiño (Ordenanzas e Regulamentos, 30/12/2020)

1.- O Pleno do Concello de Tomiño, en sesión celebrada o 2 de novembro de 2020, adoptou os seguintes acordos: 2.-Os citados acordos provisionais, foron expostos ao público no taboleiro de anuncios deste Concello, BOP nº 213 de 4 de novembro do 2020 durante o prazo de 30 días hábiles, a fin de que os interesados puideran examinar o expediente e presentar as reclamacións que estimen oportunas.3- Durante o mencionado prazo non foron presentadas alegacións nin reclamacións, polo que de conformidade coas disposicións vixentes os acordos provisionais enténdense definitivamente adoptados, publicándose o texto íntegro dos mesmos no BOP e entrando en vigor coa citada publicación. No uso das facultades conferidas polos artigos 133.2 e 142 da Constitución española, e polo artigo 106 da Lei 7/1985, do 2 de abril, reguladora das bases do réxime local, e de conformidade co disposto nos artigos 15.2 e 59.1 do texto refundido da Lei reguladora das facendas locais aprobado polo Real decreto lexislativo 2/2004, do 5 de marzo, o Concello de Tomiño establece o Imposto sobre vehículos de tracción mecánica, que se rexerá polo disposto na devandita Lei e pola presente Ordenanza fiscal. O imposto sobre vehículos de tracción mecánica é un tributo municipal, directo e obrigatorio regulado nos artigos 92 a 99 do Real decreto lexislativo 2/2004, do 5 de marzo e conforme á presente Ordenanza.1. Constitúe o feito impoñible deste imposto a titularidade de vehículos de tracción mecánica, aptos para circular polas vías públicas, calquera que sexa a súa clase e categoría.2. Considérase vehículo apto para a circulación o que estivese matriculado nos rexistros públicos correspondentes e mentres non tivese causado baixa nos mesmos. Para os efectos deste imposto tamén se considerarán aptos os vehículos provistos de permisos temporais e matrícula turística. Non están suxeitos a este imposto: a) Os vehículos que tendo sido dados de baixa nos rexistros por antigüidade do seu modelo poidan ser autorizados para circular excepcionalmente con ocasión de exhibicións, certames ou carreiras limitadas ós desa natureza. b) Os remolques e semirremolques arrastrados por vehículos de tracción mecánica nos que a carga útil non sexa superior a 750 kg. Son suxeitos pasivos deste imposto as persoas físicas ou xurídicas e as entidades sen personalidade xurídica ás que se refire o artigo 35.4 da Lei 58/2003, do 17 de decembro, xeral tributaria a nome de quen figure o vehículo no permiso de circulación.1. Estarán exentos do imposto: a) Os vehículos oficiais do Estado, comunidades autónomas e entidades locais adscritos á defensa nacional ou á seguridade cidadá. b) Os vehículos de representacións diplomáticas, oficinas consulares, axentes diplomáticos e funcionarios consulares de carreira acreditados en España, que sexan súbditos dos respectivos países, externamente identificados e a condición de reciprocidade na súa extensión e grao. Así mesmo, os vehículos dos organismos internacionais con sede ou oficina en España e dos seus funcionarios ou membros con estatuto diplomático. c) Os vehículos respecto dos cales así se derive do disposto en tratados ou convenios internacionais. d) As ambulancias e demais vehículos directamente destinados á asistencia sanitaria ou ao traslado de feridos ou enfermos. e) Os vehículos para persoas de mobilidade reducida a que se refire o apartado A de o anexo II do Regulamento Xeral de Vehículos, aprobado polo Real Decreto 2822/1998, do 23 de decembro. Así mesmo, están exentos os vehículos matriculados a nome de persoas con discapacidade para o seu uso exclusivo. Esta exención aplicarase en tanto se manteñan ditas circunstancias, tanto aos vehículos conducidos por persoas con discapacidade como aos destinados ao seu transporte. As exencións previstas nos dous parágrafos anteriores non resultarán aplicables aos suxeitos pasivos beneficiarios delas por máis dun vehículo simultaneamente. A efectos do disposto neste parágrafo, consideraranse persoas con discapacidade quen teña esta condición legal en grao igual ou superior ao 33 por cento. f) Os autobuses, microbuses e demais vehículos destinados ou adscritos ao servizo de transporte público urbano, sempre que teñan unha capacidade que exceda de nove prazas, incluída a do condutor. g) Os tractores, remolques, semirremolques e maquinaria provistos de Cartilla de Inspección Agrícola.2. Para poder aplicar as exencións a que se refiren os parágrafos e) e g) do apartado 1 deste artigo, os interesados deberán instar a súa concesión indicando as características do vehículo, a súa matrícula e a causa do beneficio. Declarada a exención pola Administración municipal, expedirase un documento que acredite a súa concesión. En relación á exención para vehículos provistos da Cartilla de Inspección Agrícola, as persoas interesadas poderán presentar a devandita Cartilla no momento da súa alta na Xefatura Provincial de Tráfico, obviando así o pagamento do imposto e a solicitude expresa de exención, sen prexuízo das facultades revisoras da Administración tributaria. As exencións solicitadas antes de que a liquidación correspondente adquira firmeza terán efectos para o período impositivo a que se refire a solicitude, sempre que na data de devengo do tributo concorresen os requisitos legalmente esixibles para o seu desfrute.3. En relación coa exención prevista no segundo parágrafo da letra e) do apartado 1 anterior, deberanse xustificar os seguintes extremos: a) Copia do documento que acredite de xeito fiable a identidade da persoa solicitante (NIF, NIE,…). b) Copia do certificado acreditativo da discapacidade en grao igual ou superior ao 33 por cento. c) Declaración xurada de uso exclusivo do vehículo pola persoa con discapacidade ou para o seu transporte (con indicación da persoa condutora). d) Declaración xurada de que non é persoa beneficiaria doutra exención das mesmas características por outro vehículo. No relativo ao certificado acreditativo da discapacidade, indicado no apartado b, entenderase entregado ben mediante a achega do certificado emitido polo órgano competente da Comunidade Autónoma ou por acreditar a condición de persoa con discapacidade nos termos previstos no Real decreto lexislativo 1/2013, do 29 de novembro, polo que se aproba o texto refundido da Lei xeral de dereitos das persoas con discapacidade e da súa inclusión social, a través da presentación de calquera dos seguintes documentos: a) Resolución ou certificado expedido polo Instituto de Maiores e Servizos Sociais (IMSERSO) ou órgano competente da Comunidade Autónoma correspondente. b) Resolución do Instituto Nacional da Seguridade Social (INSS) recoñecendo a condición de pensionista por incapacidade permanente total, absoluta ou gran invalidez. c) Resolución do Ministerio de Economía e Facenda ou do Ministerio de Defensa recoñecendo unha pensión de xubilación ou retiro por incapacidade permanente para o servizo ou inutilidade. A cota tributaria consistirá na cantidade resultante de aplicar as tarifas que figuran no anexo desta ordenanza. Salvo determinación legal en contra, para a determinación das varias clases de vehículos estarase ao que se dispón no Regulamento xeral de vehículos. En relación co regulado no artigo 95.6 do texto refundido 2/2004 da Lei reguladora das facendas locais, establécense as seguintes bonificacións: 1. Establécese unha bonificación do 100% para os vehículos históricos ou aqueles que teñan unha antigüidade mínima de 25 anos, contados a partir da data da súa fabricación ou, se esta non se coñecera, tomando como tal a da súa primeira matriculación ou, no seu defecto, a data en que o correspondente tipo ou variante se deixou de fabricar. Se existiran dúbidas sobre a data de fabricación, esta deberase acreditar con certificado expedido pola firma fabricante. Esta bonificación declararase de oficio pola Administración tributaria competente de acordo coa información que figure nos rexistros da Dirección Xeral de Tráfico respecto da antigüidade do vehículo.2. Gozarán dunha bonificación na cota do imposto os seguintes vehículos, en función do carburante ou das características do motor do vehículo e a súa incidencia no medio ambiente: a) do 50% de bonificación cunha duración indefinida a partir do ano seguinte ao de primeira matriculación para os vehículos máis eficientes (distintivo ambiental etiqueta 0 emisiones): eléctricos de batería (BEV), eléctricos de autonomía estendida (REEV), eléctricos híbridos enchufables (PHEV) cunha autonomía de 40 km ou vehículos de pila de combustible. b) do 50% de bonificación durante os 5 anos naturais posteriores ao de primeira matriculación, para os seguintes vehículos (distintivo ambiental etiqueta eco): vehículos eléctricos enchufables con autonomía inferior a 40 km, híbridos non enchufables (HEV), vehículos propulsados por gas natural e gas (GNC e GNL) ou gas licuado do petróleo (GLP). Estas bonificacións deberán ser solicitadas polas persoas interesadas mediante instancia dirixida ao órgano competente, achegando o permiso de circulación e ficha técnica do vehículo que acredite a súa inclusión nalgunha das categorías previstas neste apartado. Os beneficios desta natureza solicitados antes de que a liquidación correspondente adquira firmeza terán efectos para o período impositivo a que se refire a solicitude, sempre que na data de devengo do tributo concorresen os requisitos legalmente esixibles para o seu desfrute.1. O período impositivo coincide co ano natural, salvo no caso de primeira adquisición dos vehículos. Neste caso o período impositivo comezará o día en que se produza dita adquisición.2. O imposto devéngase o primeiro día do período impositivo.3. O importe da cota do imposto se rateará por trimestres naturais nos casos de primeira adquisición ou baixa definitiva do vehículo. Tamén procederá o rateo da cota nos mesmos termos nos supostos de baixa temporal por subtracción ou roubo de vehículo, e iso desde o momento en que se produza dita baixa temporal no Rexistro público correspondente. A xestión, liquidación, inspección e recadación, así como a revisión dos actos ditados en vía de xestión tributaria corresponde ao concello do domicilio que conste no permiso de circulación do vehículo, ou no seu defecto no domicilio que figure no rexistro de vehículos da Dirección Xeral de Tráfico, sen prexuízo da súa encomenda no órgano de xestión e recadación onde o concello teña delegado este servizo. No caso de primeiras adquisicións de vehículos ou cando estes se reformen de maneira que altere a súa clasificación para os efectos do presente imposto, os suxeitos pasivos presentarán na oficina xestora, con carácter previo a súa matriculación na Xefatura Provincial de Tráfico, a autoliquidación do imposto que conterá os elementos da relación tributaria que sexan imprescindibles para a liquidación procedente, segundo o modelo que corresponda. Esta autoliquidación terá a consideración de liquidación provisional en tanto que, pola oficina xestora, non se comprobe que a mesma se efectuou mediante a correcta aplicación das normas reguladoras do imposto. No caso de vehículos xa matriculados ou declarados aptos para a circulación, o pagamento das cotas anuais do imposto realizarase de acordo co calendario fiscal aprobado ó efecto. A recadación das correspondentes tarifas realizarase mediante o sistema de Padrón anual no que figurarán tódolos vehículos suxeitos ao imposto que consten inscritos no correspondente rexistro público a nome das persoas ou entidades domiciliadas neste termo municipal. O Padrón exporase ao público polo prazo de un mes para que as persoas interesadas poidan examinalo e, no seu caso, formular as reclamacións oportunas. A exposición ao público anunciarase no Boletín Oficial da Provincia de Pontevedra e producirá efectos de notificación da liquidación a cada un dos suxeitos pasivos. No relativo a xustificación do pago, quen solicite ante a Xefatura Provincial de Tráfico a matriculación ou a certificación de aptitude para circular dun vehículo, deberán acreditar previamente o pago do imposto. As Xefaturas Provinciais de Tráfico non tramitarán o cambio de titularidade administrativa dun vehículo en tanto o seu titular rexistral non acreditase o pago do imposto correspondente ao período impositivo do ano anterior a aquel en que se realiza o trámite. A efectos da acreditación anterior, os Concellos ou as entidades que exerzan as funcións de recadación por delegación, ao finalizar o período voluntario, comunicarán por medios informáticos ao Rexistro de Vehículos da Dirección Xeral de Tráfico a falta de pagamento da débeda correspondente ao período impositivo do ano en curso. A inexistencia de anotacións por falta de pagamento no Rexistro de Vehículos implicará, aos únicos efectos de realización do trámite, a acreditación anteriormente sinalada.1. Se a xestión do tributo foi delegada na Deputación de Pontevedra, as normas contidas nos artigos anteriores serán aplicables ás actuacións que ten que levar a cabo a administración delegada.2. Todas as actuacións de xestión e recadación que leve a cabo a ORAL – Deputación de Pontevedra axustaranse ao previsto a normativa vixente e á súa Ordenanza fiscal Xeneral de xestión, inspección e recadación, aplicable aos procesos de xestión dos ingresos locais, a titularidade dos cales corresponde ao municipio delegante.3. A presentación da autoliquidación efectuarase na Oficina Virtual Tributaria (OVT) do ORAL–Deputación de Pontevedra introducindo todos os datos necesarios. O pago da cota resultante da autoliquidación realizarase preferentemente por medios telemáticos, nestes casos, dende a OVT o interesado poderá imprimir o xustificante de pago cos datos da autoliquidación.4. Para os efectos de cumprir co establecido no artigo 10 desta ordenanza, o ORAL–Deputación de Pontevedra comunicará á Xefatura provincial de tráfico, por medios telemáticos os recibos impagados do ano en curso.5. O ORAL–Deputación de Pontevedra recibirá as informacións relativas ás altas, baixas e modificacións dos vehículos, que lle comunicará a Dirección Xeral de Tráfico a través dos ficheiros mensuais correspondentes, procedendo á actualización do padrón. Esta ordenanza derroga expresamente a Ordenanza fiscal reguladora do imposto sobre vehículos de tracción mecánica actualmente vixente e as súas modificacións; e calquera outra disposición de igual ou inferior rango que sexa contraria á mesma. A presente Ordenanza entrará en vigor e terá efectos a partir do 1 de xaneiro de 2021 e continuará en vigor en tanto non se proceda a súa modificación ou derrogación expresa. POTENCIA E CLASE DE VEHÍCULO COTA ANUAL